Document ID: 32007R0446

NARIADENIE KOMISIE (ES) č. 446/2007
z 23. apríla 2007,
ktorým sa mení a dopĺňa nariadenie (ES) č. 2273/2002, ktorým sa ustanovujú podrobné pravidlá na uplatňovanie nariadenia Rady (ES) č. 1254/1999 v oblasti prehľadu cien určitého hovädzieho dobytka na reprezentatívnych trhoch Spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1), a najmä na jeho článok 41,
keďže:
(1)
Nariadením Komisie (ES) č. 2273/2002 (2) sa ustanovujú podmienky zaznamenávania cien pre rozličné kategórie hovädzieho dobytka na reprezentatívnych trhoch členských štátov. V prílohách k uvedenému nariadeniu sa stanovujú podrobné pravidlá týkajúce sa informácií, ktoré sa majú poskytnúť na účely prieskumu cien pre každú z týchto kategórií.
(2)
Na žiadosť Írska by sa prílohy I a II k nariadeniu (ES) č. 2273/2002 mali čiastočne zrevidovať vzhľadom na vývoj trhu s dobytkom v tomto členskom štáte, čím sa zabezpečí, že prieskum cien sa bude naďalej zakladať na reprezentatívnych trhoch.
(3)
Nariadenie (ES) č. 2273/2002 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Nariadenie (ES) č. 2273/2002 sa mení a dopĺňa takto:
1.
V časti E prílohy I sa bod 1 nahrádza takto:
„1. Reprezentatívne trhy
Minimálne 2 trhy“.
2.
V časti D prílohy II sa bod 1 nahrádza takto:
„1. Reprezentatívne trhy
Minimálne 2 trhy“.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. apríla 2007

Labels: 2
6